CELEX: 62021TN0597
Language: bg
Date: 2021-09-18 00:00:00
Title: Дело T-597/21: Жалба, подадена на 18 септември 2021 г. — Basaglia/Комисия

15.11.2021   
            
            
               BG
            
            
               Официален вестник на Европейския съюз
            
            
               C 462/56
            
         
      Жалба, подадена на 18 септември 2021 г. — Basaglia/Комисия
      (Дело T-597/21)
      (2021/C 462/68)
      Език на производството: италиански
      
         Страни
      
      
         Жалбоподател: Giorgio Basaglia (Милано, Италия) (представител: G. Balossi, avvocato)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени Решение C(2021) 5741 final на Европейската комисия от 27 юли 2021 г. на основание член 4 от разпоредбите за прилагане на Регламент (ЕО) № 1049/2001 (1), оповестено на италиански език на 23 август 2021 г.
               
            
         Основания и основни доводи
      
      Жалбоподателят изтъква едно-единствено основание в подкрепа на жалбата.
      
                  1.
               
               
                  Единствено основание: едностранно ограничаване на обхвата на първоначалното заявление.
                  
                              —
                           
                           
                              В това отношение жалбоподателят изтъква, че с решението, постановено по дело T-727/19, Basaglia/Комисия (решение от 23 септември 2020 г., непубликувано, EU:T:2020:446) Общият съд постановява отмяната на приетото от Европейската комисия решение за едностранно ограничаване на обхвата на подаденото от заявителя заявление за достъп до документи, като по-специално е потвърдена незаконосъобразността на поведението на Комисията, тъй като тя едностранно е ограничила правото на заявителя да получи достъп до поисканите документи; с новото решение на Европейската комисия, прието вследствие на отмяната на предишното решение, не е изпълнено решението на Общия съд от 23 септември 2020 г. и отново е нарушено правото на достъп на жалбоподателя.
                           
                        
            
         (1)  Решение на Комисията от 5 декември 2001 г. за изменение на нейния процедурен правилник (ОВ L 345, стр. 94; Специално издание на български език, 2007 г., глава 1, том 3, стр. 148)